OpenLLM-France/wikimedia huggingface dataset:
# Francesc de Paula de Fossà

Francesc de Paula de Fossà, més conegut pel seu nom francès François de Fossa (Perpinyà, 31 d'agost de 1775 — París, 3 de juny de 1849) va ser un guitarrista i compositor francès.

## Biografia

Fill d'un jurista perpinyanenc de la petita noblesa, a 21 anys se'n va anar a Espanya com a membre voluntari de la «Legió dels Pirineus», que formava part de l'Exèrcit dels Emigrats, força contrarevolucionària que pretenia reinstaurar a França l'Antic Règim. Home amb els prejudicis del seu temps que compartia amb intel·lectuals catalans com Antoni de Capmany, no tenia gaire consideració per la llengua catalana com ho palesa la seva correspondència privada conservada a l'Arxiu departamental dels Pirineus Orientals.
| « | Le jargon de nos paysans qu'on entend que trop habituellement dans la bouche de ceux qui ne le sont point, est le plus choquant, le plus détestable de tous les patois de France. (El jargó dels nostres pagesos que hom sent massa habitualment en la boca dels qui no ho són gota, és el més xocant, el més detestable de tots els patuesos de França.) | » |
| — lletra al seu nebot de Tolosa del Llenguadoc |||
També va visitar Mèxic, llavors espanyol, entre 1798 i 1803, amb una estada a Acapulco l'any 1800. Després va guanyar, a Espanya, un càrrec de cap de gabinet al Ministeri de les Índies. Empresonat a Granada arran de la invasió d'Espanya per Napoleó, va tornar a França l'any 1814, a través dels Pirineus, una vegada les tropes franceses havien estat vençudes pels britànics.
Va ser nomenat cap de batalló a Molins de Rei l'any 1824, arran de la campanya del duc d'Angulema. Va ser condecorat per les monarquies francesa i espanyola, les de Lluís XVIII i Ferran VII.
Se li van imposar les insígnies d'oficial de la Legió d'Honor abans de la seua participació, l'any 1830, a la presa d'Alger. Finalment deixà l'exèrcit l'any 1844 i s'instal·là a París, on va morir l'any 1849.

## Compositor

Les seues primeres aproximacions a la composició van tenir lloc a Cadis. Posteriorment, al voltant de 1808 va donar a conèixer públicament les seues obres a Madrid.
Durant la Restauració francesa i entre 1824 i 1844 va dedicar-se amb intensitat a la música i va editar la seua obra. Les seues obres recorren sovint a la barreja de guitarra, violí i violoncel.
Va traduir al francès el mètode de guitarra de Dionisio Aguado, i el va editar a França.

## Redescobriment

No va ser fins a les primeria de la dècada del 1980 que les obres de Fossà van començar a sortir a la llum, rescatades de l'oblit. Actualment, les seues obres per a quartet, duo o instrument solista són interpretades arreu del món. La seua obra, avui dia dispersa, es troba en curs d'estudi i catalogació.
# Peirussa de Massàs

Peirussa de Massàs (en francès Peyrusse-Massas) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 109 | 110 | 76 | 85 | 81 | 84 | 101 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Abel Bessagnet | |
| 2008- | Daniel Pader | PCF |

## Referències

* ↑ «Toponímia occitana». Arxivat de l'original el 2009-12-26. [Consulta: 5 agost 2010].
# Salvador Carmona

Salvador Carmona (22 d'agost de 1975) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1998.

## Referències

* ↑ «José Salvador Carmona – International Appearances». The Rec.Sport.Soccer Statistics Foundation.
* ↑ Rodriguez, Carlos «Carmona gets lifetime doping suspension». USATODAY.com, 19-05-2007.
* ↑ Salvador Carmona a National-Football-Teams.com (anglès)
# Case 39

Case 39 és una pel·lícula estatunidenca de Christian Alvart estrenada el 2009.

## Argument

Emily Jenkins, una treballadora de serveis socials, pensa que ja ha vist tot, fins que un dia coneix el seu cas nou i més misteriós, una problemàtica nena de 10 anys anomenada Lilith Sullivan (Jodelle Ferland). Confirma les seves pitjors pors quan els pares de Lilith intenten matar a la nena, la seva única filla. Emily la salva i decideix emportar-se-la amb ella fins que una altra família arribi per acollir-la. Al cap d'un temps tenen lloc estranyes morts al seu voltant posant en dubte la "innocència" de la nena i els treballadors aniran entenent els motius pels quals els pares volien matar la seva filla. En si la pel·lícula va tractant la mentalitat i trastorns que una persona pot anar experimentant per la por i temor que és el cas d'Emily en tractar amb la nena. De fet, aquesta "nena" està posseïda per una ànima maligna que és la que li atorga aquest poder mental superior a les altres persones.
Tot comença quan algú es vol posar en el seu camí i les morts en la majoria dels casos són provocades per via telefònica, ja que en escoltar el telèfon entra de manera subliminar la veu d'un home i després penja. La nena fa tot això de manera psicològica, ja que tot és en la ment de l'individu.

## Producció

La pel·lícula va ser rodada a Vancouver al final del 2006. Durant el rodatge, el 30 d'octubre de 2006, les flames destinades als efectes especials van afectar el set de la pel·lícula a Vancouver. Cap dels membres del repartiment, afortunadament, va resultar ferit, encara que l'accident va suposar la destrucció de l'escenari i l'estudi

## Repartiment

* Renée Zellweger: Emily Jenkins
* Jodelle Ferland: Lillith Sullivan
* Ian McShane: Detectiu Mike Barron
* Kerry O'Malley: Margaret Sheridan
* Callum Keith Rennie: Edward Sullivan
* Bradley Cooper: Douglas J. Ames
* Adrian Lester: Wayne
* Georgia Craig: Denise
* Cynthia Stevenson: Nancy

## Referències

* ↑ «Case 39 Flames al set». Filmissimo.it, 20-08-2010. Arxivat de l'original el 2011-02-06. [Consulta: 16 novembre 2012].
Viccionari
# La Val de Tarn

La Val de Tarn (en francès Laval-du-Tarn) és un municipi francès situat al departament del Losera i a la regió d'Occitània.

## Referències

* ↑ Topònims occitans de la Losera
# Matilde Ortiz Reyes

Matilde Ortiz Reyes, coneguda esportivament com Mati Ortiz, (Veracruz, 16 de setembre de 1990) és una jugadora de waterpolo catalana d'origen mexicà.
Començà a practicar la natació als cinc anys i, posteriorment, es formà al planter del Club Natació Sabadell, amb el qual debutà als catorze anys. Amb el club sabadellenc ha aconseguit la majoria dels títols del club, destacant sis Eurolligues de la LEN, tres Supercopes d'Europa, tres Campionats de Catalunya, tretze Copes de Catalunya, quinze Lligues espanyoles, quinze Copes de la Reina i onze Supercopes d'Espanya. Juntament amb Laura Ester, Maica García i Judith Forca és una de les waterpolistes que ha guanyat les sis Eurolligues del CN Sabadell.
Internacional amb la selecció espanyola de waterpolo, participà als Jocs Olímpics de Londres 2012, aconseguint la medalla d'argent, i de Rio 2016. Guanyà la medalla d'or al Campionat del Món de Barcelona 2013 i aconseguí dos subcampionat (2017, 2019). A nivell europeu, guanyà un medalla d'or (2014) i una de bronze (2018) als Campionats d'Europa. També, aconseguí la medalla d'or als Jocs Mediterranis de Tarragona 2018. Entre d'altres reconeixement, rebé la medalla de bronze (2009) i d'argent (2011) de serveis distingits de la Reial Federació Espanyola de Natació.

## Palmarès
### Clubs

* 7 Eurolligues femenina de la LEN: 2011, 2013, 2014, 2016, 2019, 2023, 2024
* 4 Supercopes d'Europa de waterpolo femenina: 2013-14, 2014-15, 2016-17, 2023-24
* 3 Campionats de Catalunya de waterpolo femení: 2004-05, 2005-06, 2007-08
* 13 Copes Catalunya de waterpolo femenina: 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2022
* 15 Lligues espanyoles de waterpolo femenina: 2004-05, 2006-07, 2007-08, 2008-09, 2010-11, 2011-12, 2012-13, 2013-14, 2014-15, 2015-16, 2016-17, 2017-18, 2018-19, 2020-21, 2021-22
* 15 Copes espanyoles de waterpolo femenina: 2004-05, 2007-08, 2008-09, 2009-10, 2010-11, 2011-12, 2012-13, 2013-14, 2014-15, 2016-17, 2017-18, 2018-19, 2019-20, 2020-21, 2022-23
* 11 Supercopes espanyoles de waterpolo femenina: 2009-10, 2010-11, 2011-12, 2012-13, 2013-14, 2014-15, 2015-16, 2016-17, 2017-18, 2018-19, 2020-21

### Selecció espanyola

* 1 medalla d'argent als Jocs Olímpics de Londres 2012
* 1 medalla d'or als Campionats del Món de waterpolo femení: 2013
* 2 medalles d'argent als Campionats del Món de waterpolo femení: 2017, 2019
* 1 medalla d'or als Campionats d'Europa de waterpolo femení: 2014
* 1 medalla de bronze als Campionats d'Europa de waterpolo femení: 2018

## Referències

* 1 2 «Matilde Ortiz Reyes | enciclopèdia.cat». [Consulta: 23 juliol 2020].
* ↑ Pérez, Mata. «Maica García, Mati Ortiz y Judith Forca, media vida jugando la Final Four» (en castellà). Mundo Deportivo, 30-03-2023. [Consulta: 1r abril 2023].

## Enllaços externs

* Matilde Ortiz Reyes - Lloc web oficial
# Étienne-Jean Delécluze

Etienne-Jean Delécluze (París, 1781 - Versalles 1863) pintor i crític d'art francès.
A partir de 1797 va ser alumne de Jacques Louis David, el taller del qual va descriure a les seves memòries i on va fer el seu aprenentatge durant 3 a 4 anys.
Fou un dels alumnes favorits del seu mestre, essent l'únic convidat a l'últim sopar de David a França, abans de la seva sortida en exili cap a Brussel·les l'any 1816.
Va ser principalment un pintor d'història però poc dels seus quadres s'han conservat. A partir de 1822, es converteix en crític d'art per al diari conservador Journal des débats i va escriure més tard sobre literatura i música.
El seu llibre Louis David, són école et són temps, (París, 1855), és una descripció de la carrera i l'escola del seu antic mestre, i es considera encara com una obra de referència sobre Jacques Louis David.
# Bèthpoi (Gers)

Bèthpoi (en francès Beaupuy) és un municipi francès situat al departament del Gers i a la regió d'Occitània.

## Administració

Llista d'alcaldes :
| Període | Identitat | Partit |
| 2001-2008 | Jean Pujol | Divers gauche |
| 2008- | André Loupsans | |

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 113 | 101 | 91 | 76 | 79 | 104 | 157 |
| Des de 1962: població sense dobles comptes |||||||

## Referències

* ↑ «Toponímia occitana». Arxivat de l'original el 2009-12-26. [Consulta: 6 agost 2010].
# Hets (pampes antics)

Els hets o pampes antics foren un antic poble indígena de l'Argentina, a la Pampa, del grup anomenat inicialment pueltxe, després tehueltxe (per generalització, modificat avui dia a kenk). Pocs vestigis han quedat de la seva cultura: com gairebé la totalitat dels pampes eren caçadors-recol·lectors amb transhumància estacional, d'elevades talles i crani dolicocefàlic.
El jesuïta anglès Thomas Falkner en la seva obra publicada en 1774, A description of Patagònia and the Adjoining parts of South America (Una descripció de la Patagònia i parts adjacents de Sud-amèrica), va subdividir els pampes en tres grans parcialitats: taluhet, didiuhet i chechehet, encara que itinerants i per això amb límits poc precisos.
Al segle xvi la primera d'aquestes tres parcialitats het (és a dir els taluhet) habitava segons Falkner en territoris de la regió pampeana amb límit oest al riu Desaguadero-Salado fins al sud de les llacunes de Guanacache (on confinaven amb els huarpes), ocupant territoris corresponents a les actuals províncies de Còrdova (fins al riu Segundo pel nord), Santa Fe (sectors centre i sud de Santa Fe), San Luis (sector sud) i província de Buenos Aires (sector nord-oest); els didiuhet (anomenats també querandís) per la seva banda habitaven la major part de l'actual província de Buenos Aires i l'est de l'actual província de La Pampa mentre que els chechehet habitaven principalment el centre est de la província de Buenos Aires (la classificació dels "het" de Falkner actualment ha caigut en desús).
Els pampes romanents de les zones de Magdalena i La Matanza van ser reunits en 1740 en la reducció jesuïta de Nuestra Señora de la Concepción de los Pampas sobre el marge dret del riu Salado de Buenos Aires, a prop de la seva desembocadura. A ella van ser destinats els jesuïtes Manuel Quirini i Matías Strobel i després va arribar Thomas Falkner, enviat allà per estudiar la possibilitat d'establir una altra missió més al sud. En 1744 Falkner, acompanyat per un peó i sis indis pampes de la Concepció va viatjar cap a les serres de Tandil, on va designar un lloc per establir la reducció, però va ser impedida pels indígenes. El 1753 la reducció de la Concepció va ser abandonada i els pocs pampes que tenia es van dispersar entre els maputxes.
El seu principal aliment era el guanac, el cérvol de les pampes i el nyandú, que caçaven utilitzant arcs, fletxes i boleadores. També recol·lectaven arrels i llavors i preparaven begudes alcohòliques. Vivien en tendals fets de pells i el seu vestit era el quillango, confeccionat amb pell de guanac. Calçaven mocassins de cuir i solien pintar-se el rostre segons l'ocasió.

## Bibliografia

* Adelaar, Willem (2004). The Languages of the Andes. Cambridge University Press. ISBN 978-0-521-36275-7.
# El guerrer del bosc

El guerrer del bosc (títol original: Forest Warrior) és un film d'Aaron Norris estrenada l'any 1996. Ha estat doblada al català.

## Argument

Aquest film posa en escena Chuck Norris sobre el tema del xamanisme. Aquest film és a la vegada una comèdia pels nens, però també pels més grans, un film iniciàtic i esotèric. El personatge de Jeremiah McKenna (interpretat per Chuck Norris) fa evolucionar al món de la màgia ameríndia, i ensenya que el bosc és un temple que cal respectar. Les ànimes són representades per l'os, l'àguila i el llop, animals ben coneguts al xamanisme de les tribus ameríndies de l'Oest. Aquest film ens presenta igualment imatges superbes del bosc de Tanglewood, del rodatge fet a Oregon.
La intriga té lloc al voltant de joves que decideixen protegir el bosc contra les idees d'un promotor immobiliari, disposat a tot per destruir aquest lloc de pau i harmonia. Jeremiah McKenna vindrà en auxili dels nens, i els fans de Chuck Norris apreciaran els seus cops de karate contra els dolents. El film es un himne a la naturalesa, a la iniciació xamanica, al respecte a la terra i a la cultura ameríndia.
Aquest film és un hapax a la carrera cinematogràfica de Chuck Norris, el seu registre és molt diferent d'altres produccions d'Aaron Norris, per aquest caràcter veritablement esotèric sota la cobertura d'una comèdia per tots els públics.
A El guerrer del bosc l'actor Chuck Norris ret homenatge als seus orígens amerindis.

## Repartiment

* Chuck Norris: John McKenna
* Terry Kiser: Travis Thorne
* Max Gail: xèrif Ramsey
* Michael Beck: Arlen Slaighter
* Roscoe Lee Browne: Clovis Madison
* Loretta Swit: Shirley

## Referències

* ↑ «El guerrer del bosc». esadir.cat.
* ↑ «Forest Warrior». Allociné.
# La Panosa (Losera)

La Panosa (en francès La Panouse) és un municipi francès situat al departament del Losera i a la regió d'Occitània.

## Referències

* ↑ Topònims occitans de la Losera
# Michel Félix Dunal

Michel Félix Dunal (Montpeller, 1789-1856) va ser un botànic i micòleg francès. Estudià botànica sota Augustin Pyrame de Candolle (1778-1841) i es doctorà en medicina amb una memòria titulada Histoire naturelle, medicale et economique des solanum et des genres qui ont été confondus avec eux a la Universitat de Montpeller el 1813. Va ser membre corresponent a l'Académie des sciences francesa des de 1819 i va fer una tesi titulada Considérations sur la nature et les rapports de quelques-uns des organes de la fleur el 1829.
Ocupà la càtedra d'història natural a la Universitat de Montpeller des de 1816 fins a 1856. Va ser degà de la facultat de ciències de Montpeller i cavaller de la Légion d'honneur.
El gènere Dunalia dins la família solanàcia rep aquest nom en honor seu. Els seus treballs sobre el gènere Solanum són particularment coneguts gràcies a la seva obra Solanorum generumque affinium Synopsis seu Solanorum Historiae, editionis secundae summarium ad characteres differentiales redactum, seriem naturalem, habitationes stationesque specierum breviter indicans publicada el 1816.
# Fregovièla

Fregovièla (en francès Frégouville) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 232 | 197 | 167 | 178 | 191 | 201 | 286 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Claude Caubet | |
| 2008- | Jean Claude Darolles | |

## Referències

* ↑ «Toponímia occitana». Arxivat de l'original el 2009-12-26. [Consulta: 6 agost 2010].
# Stanislav Namaşco

Stanislav Namaşco (nascut el 10 de novembre de 1986) és un jugador de futbol professional moldau, que juga actualment amb l'Spartak Nalchik.

## Enllaços externs

* Perfil del jugador a Soccerway.com (anglès)
# Quina equivocació tan ximple!

Quina equivocació tan ximple! (títol original: Boy, Did I Get a Wrong Number!) és una pel·lícula de comèdia estatunidenca en DeLuxe Color de 1966 dirigida per George Marshall i protagonitzada per Bob Hope i Elke Sommer. Està doblada al català.
Aquesta pel·lícula va marcar la primera de les tres col·laboracions cinematogràfiques per a Hope i la humorista Phyllis Diller, i va ser seguida per Eight on the Lam el 1967 i Cervesa per a tots el 1968.

## Argument

Una magnífica actriu francesa anomenada Didi s'ha fet més famosa pels anuncis que inclouen banys de bombolles. Farta de la situació, acaba fugint una temporada a Oregon, on es troba amb un agent de béns casat de mitjana edat que accepta ajudar-la en secret.

## Repartiment

* Bob Hope com Tom Meade
* Elke Sommer com Didi
* Phyllis Diller com Lily
* Cesare Danova com Pepe Pepponi
* Marjorie Lord com Mrs. Martha Meade
* Kelly Thordsen com detectiu Shawn Regan
* Benny Baker com detectiu Lt. Schwartz
* Terry Burnham com Doris Meade
* Joyce Jameson com operadora telefònica
* Harry von Zell com presentador de notícies

## Producció

La pel·lícula va ser la segona de Bob Hope amb Edward Small. El rodatge va començar l'octubre de 1965. Va marcar el debut cinematogràfic de Phyllis Diller com a protagonista: va signar per cinc pel·lícules més amb Hope.

## Recepció

Amb la carrera cinematogràfica de Bob Hope en descens als anys 60, Quina equivocació tan ximple! va ser criticada i comparada amb una "comèdia de situació de 90 minuts". El crític de The New York Times va establir paral·lelismes amb Un casat amoïnat que Edward Small havia fet vint anys abans. Les crítiques van ser pobres. No obstant això, va tenir un bon rendiment a la taquilla. Quina equivocació tan ximple! figurava al llibre de 1978 The Fifty Worst Films of All Time.

## Referències

* ↑ «Quina equivocació tan ximple!». esadir.cat. [Consulta: 5 maig 2024].
* ↑ «Feature Film/TV Episode/Video/TV Movie/TV Special/TV Mini-Series/Documentary/Video Game/Short Film, with Bob Hope, Phyllis Diller (Sorted by Year Ascending)». IMDb.
* ↑ Hopper, Hedda «Star of 'Luv' Called Genius». Los Angeles Times, 02-08-1965, p. d17.
* ↑ Martin, Betty «MOVIE CALL SHEET: Train Wreck Derails Film». Los Angeles Times, 11-08-1965, p. d12.
* ↑ Clifford, Terry. «'Wrong Number' Starts Diller in Films». Chicago Tribune, 01-05-1966, p. g15.
* ↑ JEFFREY COUCHMAN «Bob Hope: More Than A Gagster?: Bob Hope: More Than A Gagster?». New York Times, 06-05-1979, p. 85.
* ↑ «Bob Hope and 'A Wrong Number'». New York Times, 09-06-1966, p. 52.
* ↑ Scheuer, Philip K. «lke Sommer, Gags Bubble in Hope's 'Wrong Number'». Los Angeles Times, 15-06-1966, p. d14.
# Sent Paul lo Fred

Sent Paul lo Fred (en francès Saint-Paul-le-Froid) és un municipi francès situat al departament del Losera i a la regió d'Occitània.

## Referències

* ↑ Topònims occitans de la Losera
# Josep I de Saxònia-Altenburg

Josep I de Saxònia-Altenburg (Hildburghausen 1789 - Altenburg 1868). Duc sobirà de Saxònia-Altenburg des de 1834 fins al 1848.
Nascut a Hildburghausen el dia 27 d'agost de 1789 essent fill del duc Frederic I de Saxònia-Altenburg i de la princesa Carlota de Mecklenburg-Strelitz. Josep era net per via paterna del duc Ernest Frederic III de Saxònia-Hildburghausen i de la princesa Ernestina de Saxònia-Weimar; mentre que per via materna ho era del gran duc Carles II de Mecklenburg-Strelitz i de la landgravina Frederica de Hessen-Darmstadt.
El dia 24 d'abril de 1817 contragué matrimoni a Kirchheim unter Teck, al reialme de Württemberg, amb la duquessa Amàlia de Württemberg, filla del duc Lluís de Württemberg i de la princesa Enriqueta de Nassau-Weilburg. La parella tingué sis filles:
Josep I succeí al seu pare l'any 1834 com a duc sobirà de Saxònia-Altenburg. Ell i el seu germà, el duc Jordi I de Saxònia-Altenburg, havien lluitat al costat dels aliats en contra de Napoleó Bonaparte i l'exèrcit de França. En aquestes lluites esdevingué general de l'exèrcit de Saxònia.
Amb la seva arribada al tro inicià un procés de reurbanització d'Altenburg, la capital del petit ducat. Ara bé, malgrat les millores que introduí es considerà un governant conservador no fent cap concessió al tímid moviment liberal d'Altenburg. Així, amb la revolta de 1848, el duc Josep hagué d'abdicar en favor del seu germà, el duc Jordi I de Saxònia-Altenburg, per tal de conservar la integritat del ducat.
Josep I morí a Altenburg el dia 25 de novembre de 1868 a l'edat de 79 anys. De Josep I de Saxònia-Altenburg en són descendents el rei Constantí II de Grècia, la reina Sofia d'Espanya, el príncep Carles de Gal·les, el príncep Alexandre de Iugoslàvia, el duc Amadeu de Savoia-Aosta, el príncep Ernest August de Hannover o el gran duc Antoni Günther d'Oldenburg.
# Montadet

Montadèth (en francès Montadet) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 104 | 101 | 115 | 103 | 98 | 72 | 79 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Pierre Lacomme | |

## Referències

* ↑ «L'evolucion deus toponims de las comunas en Occitània».
# Aladí (pel·lícula)

Aladí (títol original en italià: Superfantagenio) és una pel·lícula italiana dirigida per Bruno Corbucci, estrenada l'any 1986. Es tracta d'una adaptació moderna del conte Aladí i la llàntia meravellosa. Ha estat doblada al català.

## Argument

A Miami, Albert "Al" Hadin, un jove treballa a Tony la Brocante, un brocanter, amb la finalitat de fer-se amb una mica de diners. Un dia, descobreix enterrada sota un munt de ferralla, una vella làmpada que decideix netejar. Mentre la frega, sota els seus ulls sorpresos apareix llavors el geni de la làmpada, que és capaç d'acomplir totes les peticions de Al Hadin ! Un sol problema: quan arriba la nit, els poders magiques del geni s'esvaeixen, i esdevé un home normal.

## Repartiment

* Bud Spencer: Eugène, el geni de la làmpada
* Luca Venantini: Al Haddin
* Julian Voloshin: Jeremiah
* Diamy Spencer: Patricia O'Connor
* Janet Ågren: Janet Haddin
* Tony Adams: Monty Siracusa
* Fred Buck: el sergent O'connor

## Al voltant de la pel·lícula

* Encara que italiana, la pel·lícula té lloc a Miami (EUA).

## Referències

* ↑ esadir.cat. Aladí. esadir.cat.
# Recola de Fumaç

Recola de Fumaç (en francès Recoules-de-Fumas) és un municipi francès situat al departament del Losera i a la regió d'Occitània.

## Referències

* ↑ Topònims occitans de la Losera
# Montpesat (Gers)

Montpesat (en francès Montpézat) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 311 | 280 | 217 | 236 | 214 | 194 | 231 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Maurice Larée | UMP |
| 2008- | Guy Larée | |

## Referències

* ↑ «Toponímia occitana». Arxivat de l'original el 2009-12-26. [Consulta: 7 agost 2010].